b'\n_START_ARTICLE_\nClarova celica\n_START_SECTION_\nFunkcije\n_START_PARAGRAPH_\nEna od glavnih funkcij Clarovih celic je za\xc5\xa1\xc4\x8dita epitelija v bronhiolih. V ta namen izlo\xc4\x8dajo razli\xc4\x8dne produkte, kot so sekretorne beljakovine Clarovih celic (angle\xc5\xa1ko Clara cell secretory protein ali CCSP), glikozaminoglikani, antiproteaze in lizocim za proti-mikrobno za\xc5\xa1\xc4\x8dito, ter komponente surfaktanta, s \xc4\x8demer pripomorejo k zmanj\xc5\xa1anju povr\xc5\xa1inske napetosti in prepre\xc4\x8dujejo zlepljenje, s tem pa zagotavljajo odprte dihalne poti._NEWLINE_Pomembne so tudi za razstrupljanje (detoksifikacijo) vdihanega zraka: v gladkem endoplazemskem retikulumu se nahajajo citokromi P450 (natan\xc4\x8dneje CYP4B1), ki razgrajuje strupene snovi._NEWLINE_Pomembne so tudi za obnavljanje bronhialnega epitelija, saj se lahko diferencirajo v razli\xc4\x8dne epitelijske celice v bronhiolih.\n_START_SECTION_\nMedicinski pomen\n_START_PARAGRAPH_\nClarove celice vsebujejo tudi encim Clarova triptaza, serinska proteaza, ki je verjetno odgovorna za odcep hemaglutininskih beljakovin na povr\xc5\xa1ini virusov influence A, s \xc4\x8demer jih aktivirajo in v kon\xc4\x8dni fazi povzro\xc4\x8dijo influenco.'